user
Akhristaha qiimaha badanoow soo ila dareemi maysid :-


assistant
1.  Hoos u dhaca ku yimi  hankii sare iyo himmadii saraysay ee lagu aqoon jirey dhallin yarada soomaaliyeed, waxaan aad uga niyad jabsanahay  in aad aragto wiil dhallin yaro ah oo inaba ha yaraatee wax han sare ah lahayn mid adduunyo iyo mid aakhiraba, in aad aragto dhallin yaroo waqtigoodii qaaliga ahaa ku bixinaya wax'aan adduunyo iyo aakhiraba faa'iido ula hayn.  

2. Inaad arkayso wiil dhallin yaro ah oo aad u firfircoonaan jirey, markuu noqdo qof Ahlu diin ah  oo dhaqanka diintu ka muuqato  isku badalaya qof hankiisu liito, usoconaya sidii qof jiran oo  tabar dari ay hayso, waxaad ka waa yaysaa dhamaan firfircoonidii aad ku aqoon jirtay markii uusan ahayn eheludiin, waxaad moodaa in haddii qofku noqdo eheludiin inay ka dhigan tahay inuu qofku hankiisa hoos u dhigo  iwm.  

3. Cumar bin khadaab Alle raali haka noqdee ayaa arkay nin madaxa hoos u rogtay oo u soconaya sidii qof jiran oo kale, markaas ayuu kasoo degay daabbadii uu fuushanaa oo ku yiri '' war madaxaaga kor uqaadan diinta islaamka maahan shay cudur kugu ridaaya oo hankaaga hoos dhigaaya'' . 

4. Wuxuu kaloo arkay nin is liidaaya  markaasuu intuu kasoo degay daabbdii uu fuushanaa ayuu u shuu watay la dhacay oo ku yiri '' war di intanada hanaga ceebayn  Alle haku dilee, dintanadu maahan diin liidnimo iyo han jabin'' . 

5. Waxaa kaloo i murginaya  in aan arko dhallin yaro Alle siiyay caafimaad, xoog, caqli iyo dhamaan wax qof ku hor mari karo haduu ka faa'iidaysto  isla markaasna hankoodii hoos dhacay, kaliyah ka fikiraya qof ay shaxaadaan, biibito kuraas cad cad la dhigay ay lugaha ka lulaan oo sheeko aan qiima lahayn waqtigooda iskaga luminayaan, inaba haya raatee wax hindisa ah aan lahayn  dadka  ay saaxiibada layihiin aysan ahayn dad han sare leh, fikrad fiican aan kugu birin karin, lajoogi taankoodu uu khasaaro yahay. 

6. Dhallin yarada qiimaha badaneey, bal aad iila dhuuxa sheekada  saxaabiga la yiraahdo ( Rabiica Bin Kacab) si aad u fahantaan meesha aan rabo inuu gaaro hankiinu, Rabiica wuxuu dhinac fadhiyay  Nabiga, iyadoo xaaladu halkaas marayso ayaa waxaa la keenay qaniimo laga helay markii la furtay wadanka loo yaqaan (( Baxrayn), qaniimadaas oo iskugu jirta , lacag, dahab, xoolo nool, iwm,  Nabigu wuxu bilaabay inuu qaybiyo qaniimooyinkaas qof kasta oo weydiistana uusiinayo, Nabiga ayaa jaleecay Rabiica oo ku yiri :- I waydiiso waxaad rabto waan ku siinayaa, markaas ayuu ku yiri :- Nabigii ilaahayoow waxaan ku weydiistay in aan noqdo qofka jannada kugu la rafiiqidoona !! walaalkayga qiimaha badanoow bal ila dhuux rabiica waa wiil dhallin yaro ah, faqiir ah, meelluu seexdo aan haysan, masjidka ayaa guri u ah, baahi badan ayaa ka muuqata, Nabiguna wuxuu qeybinayaa hanti iyo adduunyo, qofkii weydiistana wuu siinayaa, waliba Nabigu wuxuu ku yiri Rabiica i waydiiso waan ku sinayaa, waxaa laga yaabaa dhallin yarada maanta joogta haday soo mari lahayd fursadan oo kale inay Nabiga ku dhihila haayeen lacag iyo hanti nasii waanu baahanahaye, laakiin Rabiica hankiisu adduunyo waa ka weynaa   wax adduunyo ka qaalisan ayuu hiigsanayaa, meel lagaaro meesha ugu saraysa ee ugu fiican ayuu rabaa inuu helo, jannuu waydiistay !!!, markii aad sheekada rabiica aad dhuuxdo ayaad fahmaysaa  dadka hanku inta uu ukala joogo.  

7. Han sare waxaan ula jeedaa inay dhallin yaradu hiigsadaan, shay sareeya, qiima badan leh, wax weyn ku fadhiya, dadka la ayniga ah waxay hiigsanayaan ka sareeya, isla markaasna ay ku lamaaniyaan ficil u suurta gelinayaa hankooda ay hiigsanayaan siday uga salgaari lahaayeen, han sare oo ficil u qalma lagu lamaaniyay ayaa guul lagu gaaraa.